Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τη θέσπιση προγράμματος κοινοτικής δράσης για την προώθηση οργανώσεων που δραστηριοποιούνται σε ευρωπαϊκό επίπεδο στον τομέα της ισότητας μεταξύ ανδρών και γυναικών

(υποβλήθηκε από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Εισαγωγή

Η ισότητα μεταξύ ανδρών και γυναικών αποτελεί θεμελιώδη αρχή του κοινοτικού δικαίου από την έγκριση της συνθήκης της Ρώμης.

Ύστερα από τη θέση σε ισχύ της συνθήκης του Άμστερνταμ, οι διατάξεις σχετικά με την ισότητα μεταξύ ανδρών και γυναικών ενισχύθηκαν σημαντικά, αφενός με το άρθρο 2 της συνθήκης ΕΚ που ορίζει ότι αυτή η αρχή αποτελεί ένα από τα ουσιαστικά καθήκοντα της Κοινότητας και, αφετέρου, με το άρθρο 3 παράγραφος 2 της συνθήκης ΕΚ που επιβάλλει την υποχρέωση να επιτευχθεί η εξάλειψη των ανισοτήτων και η ενεργός προώθηση της ισότητας μεταξύ ανδρών και γυναικών σε όλους τους τομείς της κοινωνικής δραστηριότητας. Εξάλλου, το άρθρο 13 της συνθήκης ΕΚ εξουσιοδοτεί το Συμβούλιο να λαμβάνει τα αναγκαία μέτρα για την καταπολέμηση οποιασδήποτε διάκρισης που βασίζεται σε διάφορους λόγους, συμπεριλαμβανομένου του φύλου. Δυνάμει της παραγράφου 2 της διάταξης αυτής, όταν το Συμβούλιο εγκρίνει κοινοτικά μέτρα ενθάρρυνσης, εκτός από την εναρμόνιση των νομοθετικών και κανονιστικών διατάξεων των κρατών μελών, για τη στήριξη των ενεργειών των κρατών μελών για την υλοποίηση του στόχου αυτού, ενεργεί σύμφωνα με τη διαδικασία που αναφέρεται στο άρθρο 251 της συνθήκης ΕΚ.

Το άρθρο 13 παράγραφος 2 της συνθήκης ΕΚ αποτελεί την κατάλληλη νομική βάση εφόσον ο στόχος είναι η υποστήριξη των δραστηριοτήτων οργανώσεων σε ευρωπαϊκό επίπεδο με στόχο την υλοποίηση της ισότητας μεταξύ ανδρών και γυναικών, πέρα από τους τομείς της απασχόλησης και της εργασίας.

Οι δραστηριότητες των ευρωπαϊκών αυτών οργανώσεων συμβάλλουν στην υλοποίηση της ισότητας μεταξύ ανδρών και γυναικών, ιδίως στην περίπτωση των κοινοτικών μέτρων που απευθύνονται ειδικά στις γυναίκες. Ειδικότερα, το Ευρωπαϊκό Λόμπι Γυναικών διαδραματίζει πρωταρχικό ρόλο όσον αφορά την προώθηση, την παρακολούθηση και τη διάδοση των κοινοτικών δράσεων που απευθύνονται στις γυναίκες. Η δράση του εγγράφεται κατά συνέπεια σε μια προοπτική γενικού ευρωπαϊκού συμφέροντος.

Μέσα στο πλαίσιο αυτό οι γραμμές του προϋπολογισμού Α-3037 (αριθ. ΑΒΒ 040503) και Α-3046 (αριθ. ΑΒΒ 040501) του γενικού προϋπολογισμού των Ευρωπαϊκών Κοινοτήτων για το οικονομικό έτος 2003 και για τα προηγούμενα οικονομικά έτη προορίζονται για την υποστήριξη του Ευρωπαϊκού Λόμπι Γυναικών και των οργανώσεων που δραστηριοποιούνται στον τομέα της ισότητας μεταξύ ανδρών και γυναικών σε ευρωπαϊκό επίπεδο.

Στόχοι

Η έγκριση του κανονισμού (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων [1] και η απόφαση να βασιστεί η δομή του προϋπολογισμού της Επιτροπής στην προσέγγιση ΠΒΔ (Προϋπολογισμό με βάση τη δραστηριότητα) προϋποθέτουν την καθιέρωση βασικών ενεργειών για ένα σύνολο επιδοτήσεων που χρηματοδοτούνται με βάση πιστώσεις που καθορίζονται στο τμήμα Α (διοικητικές πιστώσεις) του τμήματος του προϋπολογισμού της Επιτροπής (τμήμα ΙΙΙ).

[1] ΕΕ L 248 της 16.9.2002, σ. 1.

Στόχος της παρούσας απόφασης είναι συνεπώς να θεσπιστεί μία πράξη που θα αποτελέσει τη βάση για τη χορήγηση επιδότησης λειτουργίας στο Ευρωπαϊκό Λόμπι Γυναικών και σε άλλες ευρωπαϊκές οργανώσεις που δραστηριοποιούνται στον τομέα της ισότητας των φύλων για τα έτη 2004 και 2005.

Το Ευρωπαϊκό Λόμπι Γυναικών διαδραματίζει πρωταρχικό ρόλο όσον αφορά την προώθηση, την παρακολούθηση και τη διάδοση των κοινοτικών δράσεων που απευθύνονται στις γυναίκες. Η δράση του εγγράφεται σε μια προοπτική γενικού ευρωπαϊκού συμφέροντος. Για το λόγο αυτό, η βασική πράξη που προτείνεται περιλαμβάνει ονομαστική αναφορά στη δικαιούχο οργάνωση και η επιδότηση λειτουργίας τής χορηγείται χωρίς πρόσκληση υποβολής προτάσεων.

Άλλες οργανώσεις, που δραστηριοποιούνται σε ευρωπαϊκό επίπεδο στον τομέα της ισότητας μεταξύ ανδρών και γυναικών, για να είναι επιλέξιμες για επιδότηση, κατόπιν πρόσκλησης υποβολής προτάσεων, πρέπει να έχουν την έδρα τους στα κράτη μέλη, ή στις χώρες που έγιναν δεκτές στη σύνοδο κορυφής της Κοπεγχάγης του 2002 για προσχώρηση στην Ευρωπαϊκή Ένωση το 2004. στις χώρες ΕΖΕΣ / ΕΟΧ, σύμφωνα με τους όρους που προσδιορίζονται στη συμφωνία του ΕΟΧ. στη Ρουμανία, στη Βουλγαρία και στην Τουρκία. Οι δραστηριότητές τους πρέπει να συμβάλλουν στην ανάπτυξη και στην εφαρμογή κοινοτικών δράσεων στον τομέα της προώθησης της ισότητας μεταξύ ανδρών και γυναικών.

Οι δραστηριότητές τους πρέπει σε όλες τις περιπτώσεις να συμφωνούν με τις αρχές της κοινοτικής δράσης στο πολιτικό πεδίο της ισότητας μεταξύ ανδρών και γυναικών και να έχουν διακρατική διάσταση. Πρέπει, επίσης, η νομική σύσταση των οργανώσεων αυτών να έχει γίνει περισσότερο από ένα χρόνο πριν και να ενεργούν μόνες τους ή με τη μορφή διαφόρων συντονιστικών ενώσεων.

Νομική βάση

Η πρόταση βασίζεται στο άρθρο 13 παράγραφος 2 της συνθήκης ΕΚ. Η διάταξη αυτή εξουσιοδοτεί το Συμβούλιο να προβαίνει στις κατάλληλες ενέργειες με σκοπό την καταπολέμηση όλων των διακρίσεων που οφείλονται, κυρίως, στο φύλο. Δυνάμει της παραγράφου 2 της διάταξης αυτής, όταν το Συμβούλιο εγκρίνει κοινοτικά μέτρα ενθάρρυνσης, εκτός από την εναρμόνιση των νομοθετικών και κανονιστικών διατάξεων των κρατών μελών, για τη στήριξη των ενεργειών των κρατών μελών για την υλοποίηση του στόχου αυτού, ενεργεί σύμφωνα με τη διαδικασία που αναφέρεται στο άρθρο 251 της συνθήκης ΕΚ.

Δημοσιονομικός αντίκτυπος

Στα προβλεπόμενα ποσά λαμβάνεται υπόψη κυρίως το ποσό που χορηγήθηκε στο Ευρωπαϊκό Λόμπι Γυναικών και σε άλλες γυναικείες οργανώσεις μέσα στο πλαίσιο του προϋπολογισμού των Ευρωπαϊκών Κοινοτήτων για το οικονομικό έτος 2003. Η διεύρυνση της Ένωσης θα έχει ως συνέπεια την αύξηση των δραστηριοτήτων του Ευρωπαϊκού Λόμπι Γυναικών υπέρ των μελών του, κυρίως στα νέα κράτη μέλη. Συνολικά, το προτεινόμενο ποσό είναι 2.222.000 ευρώ για τα δύο έτη που καλύπτονται από το πρόγραμμα.

2003/0109 (COD)

Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τη θέσπιση προγράμματος κοινοτικής δράσης για την προώθηση οργανώσεων που δραστηριοποιούνται σε ευρωπαϊκό επίπεδο στον τομέα της ισότητας μεταξύ ανδρών και γυναικών

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 13 παράγραφος 2,

την πρόταση της Επιτροπής [2],

[2] ΕΕ C

αποφασίζοντας σύμφωνα με τη διαδικασία που προβλέπεται στο άρθρο 251 της Συνθήκης [3],

[3] ΕΕ C

Εκτιμώντας τα εξής:

(1) Η αρχή της ισότητας μεταξύ ανδρών και γυναικών αποτελεί θεμελιώδη αρχή του κοινοτικού δικαίου δυνάμει του άρθρου 2 και του άρθρου 3 παράγραφος 2 της συνθήκης ΕΚ και της νομολογίας του Δικαστηρίου των Ευρωπαϊκών Κοινοτήτων. Σύμφωνα με τη Συνθήκη, η ισότητα μεταξύ ανδρών και γυναικών αποτελεί ιδιαίτερο «καθήκον» και στόχο της Κοινότητας, η οποία έχει τη θετική υποχρέωση να την προωθεί σε όλες τις ενέργειές της.

(2) Το άρθρο 13 της Συνθήκης εξουσιοδοτεί το Συμβούλιο να προβαίνει στις κατάλληλες ενέργειες με σκοπό την καταπολέμηση όλων των διακρίσεων που οφείλονται, κυρίως, στο φύλο. Δυνάμει της παραγράφου 2 της διάταξης αυτής, όταν το Συμβούλιο εγκρίνει κοινοτικά μέτρα ενθάρρυνσης, εκτός από την εναρμόνιση των νομοθετικών και κανονιστικών διατάξεων των κρατών μελών, για τη στήριξη των ενεργειών των κρατών μελών για την υλοποίηση του στόχου αυτού, ενεργεί σύμφωνα με τη διαδικασία που αναφέρεται στο άρθρο 251 της Συνθήκης.

(3) Τα άρθρα 21 και 23 του χάρτη των θεμελιωδών δικαιωμάτων απαγορεύουν οποιαδήποτε διάκριση οφείλεται στο φύλο και θεσπίζει την αρχή της ισότητας μεταξύ ανδρών και γυναικών σε όλους τους τομείς.

(4) Η εμπειρία της δράσης σε κοινοτικό επίπεδο κατέδειξε ότι η προαγωγή της ισότητας μεταξύ γυναικών και ανδρών απαιτεί, στην πράξη, ένα συνδυασμό μέτρων και ειδικότερα νομοθετικών πράξεων και συγκεκριμένων δράσεων που αλληλοενισχύονται.

(5) Η Λευκή Βίβλος της Επιτροπής για τη διακυβέρνηση τονίζει την αρχή της συμμετοχής των πολιτών στη χάραξη και εφαρμογή των πολιτικών, της συμμετοχής της κοινωνίας των πολιτών και των οργανώσεων που την απαρτίζουν και την πιο αποτελεσματική και διάφανη διαβούλευση των ενδιαφερομένων μερών.

(6) Η τέταρτη παγκόσμια διάσκεψη για τις γυναίκες που έγινε στο Πεκίνο, στις 15 Σεπτεμβρίου 1995, ενέκρινε διακήρυξη και πρόγραμμα δράσης που καλούν τις κυβερνήσεις, τη διεθνή κοινότητα και την κοινωνία των πολιτών να λάβουν στρατηγικά μέτρα για την εξάλειψη των διακρίσεων έναντι των γυναικών καθώς και των εμποδίων στην ισότητα μεταξύ γυναικών και ανδρών.

(7) Το Συμβούλιο, με την απόφασή του αριθ. 51/2001/ΕΚ [4], θέσπισε ένα πρόγραμμα κοινής δράσης σχετικά με την κοινοτική στρατηγική για την ισότητα μεταξύ γυναικών και ανδρών, οι εργασίες του οποίου πρέπει να συμπληρωθούν από μια ενέργεια υποστήριξης στους σχετικούς κύκλους.

[4] ΕΕ L 17 της 19.1.2001, σ. 22

(8) Οι γραμμές του προϋπολογισμού Α-3037 (αριθ. ΑΒΒ 040503) και Α-3046 (αριθ. ΑΒΒ 040501) του γενικού προϋπολογισμού των Ευρωπαϊκών Κοινοτήτων για το οικονομικό έτος 2003 και για τα προηγούμενα οικονομικά έτη προορίζονται για την υποστήριξη του Ευρωπαϊκού Λόμπι Γυναικών και των γυναικείων οργανώσεων που εργάζονται για την ισότητα μεταξύ ανδρών και γυναικών.

(9) Ο κανονισμός (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων [5], στο εξής καλούμενος «δημοσιονομικός κανονισμός», απαιτεί να παρασχεθεί βασική νομική πράξη για την κάλυψη αυτών των υφιστάμενων ενεργειών υποστήριξης.

[5] ΕΕ L 248 της 16.9.2002, σ. 1

(10) Οι δραστηριότητες ορισμένων οργανώσεων συμβάλλουν στην προώθηση της ισότητας μεταξύ ανδρών και γυναικών, ιδίως στην περίπτωση των κοινοτικών μέτρων που απευθύνονται ειδικά στις γυναίκες.

(11) Ειδικότερα το Ευρωπαϊκό Λόμπι Γυναικών το οποίο αποτελούν οι περισσότερες γυναικείες οργανώσεις που υπάρχουν στα δεκαπέντε κράτη μέλη και το οποίο αριθμεί περισσότερα από τρεις χιλιάδες μέλη, διαδραματίζει πρωταρχικό ρόλο όσον αφορά την προώθηση, την παρακολούθηση και τη διάδοση των κοινοτικών δράσεων που απευθύνονται στις γυναίκες και αποσκοπούν στην επίτευξη της ισότητας μεταξύ ανδρών και γυναικών. Η δράση του εγγράφεται σε μια προοπτική γενικού ευρωπαϊκού συμφέροντος.

(12) Επομένως, πρέπει να εγκριθεί ένα διαρθρωμένο πρόγραμμα με σκοπό την οικονομική υποστήριξη των οργανώσεων αυτών, με τη μορφή επιδότησης είτε για τη λειτουργία τους είτε για ορισμένες ενέργειες.

(13) Το παρόν πρόγραμμα προσφέρει ευρεία γεωγραφική κάλυψη λόγω του ότι η συμφωνία για τον Ευρωπαϊκό Οικονομικό Χώρο (συμφωνία ΕΟΧ) προβλέπει αυξημένη συνεργασία, στον τομέα της ισότητας μεταξύ ανδρών και γυναικών, μεταξύ της Ευρωπαϊκής Κοινότητας και των κρατών μελών της, αφενός, και των κρατών της Ευρωπαϊκής Ζώνης Ελεύθερων Συναλλαγών, αφετέρου. Στη συμφωνία ΕΟΧ καθορίζονται οι διαδικασίες συμμετοχής των κρατών της ΕΖΕΣ, που αποτελούν μέρος του ΕΟΧ, στα κοινοτικά προγράμματα του τομέα αυτού. Εξάλλου, θα πρέπει να προβλεφθεί η δυνατότητα συμμετοχής στο παρόν πρόγραμμα των συνδεδεμένων χωρών της Κεντρικής και Ανατολικής Ευρώπης, σύμφωνα με τις όρους που καθορίζονται στις ευρωπαϊκές συμφωνίες, στα πρόσθετα πρωτόκολλά τους και στις αποφάσεις των αντίστοιχων συμβουλίων σύνδεσης, και της Τουρκίας, σύμφωνα με τους όρους που καθορίζονται στη συμφωνία-πλαίσιο της 17ης Δεκεμβρίου 2001 με την οποία θεσπίζονται οι γενικές αρχές για τη συμμετοχή της Τουρκίας στα κοινοτικά προγράμματα [6].

[6] ΕΕ L 61 της 2.3.2002, σ. 27.

(14) Κατά τον καθορισμό των διαδικασιών χορήγησης οικονομικής ενίσχυσης, πρέπει να λαμβάνεται υπόψη ο ιδιαίτερος χαρακτήρας των οργανώσεων που δραστηριοποιούνται σε ευρωπαϊκό επίπεδο στον τομέα της προώθησης της ισότητας μεταξύ ανδρών και γυναικών.

(15) Η παρούσα απόφαση ορίζει, για το σύνολο της διάρκειας του προγράμματος, ένα οικονομικό πλαίσιο που συνιστά, για την αρμόδια για τον προϋπολογισμό αρχή, το κύριο σημείο αναφοράς, κατά την έννοια του σημείου 33 της διοργανικής συμφωνίας της 6ης Μαΐου του 1999 μεταξύ του Ευρωπαϊκού Κοινοβουλίου, του Συμβουλίου και της Ευρωπαϊκής Επιτροπής σχετικά με τη δημοσιονομική πειθαρχία και τη βελτίωση της δημοσιονομικής διαδικασίας [7].

[7] ΕΕ C 172 της 18.6.1999, σ. 1.

ΑΠΟΦΑΣΙΖΟΥΝ:

Άρθρο πρώτο - [Στόχος του προγράμματος]

1. Θεσπίζεται πρόγραμμα κοινοτικής δράσης για την υποστήριξη του Ευρωπαϊκού Λόμπι Γυναικών και άλλων οργανώσεων που δραστηριοποιούνται σε ευρωπαϊκό επίπεδο στον τομέα της ισότητας μεταξύ ανδρών και γυναικών.

2. Ο γενικός στόχος του παρόντος προγράμματος είναι η υποστήριξη των δραστηριοτήτων των οργανώσεων αυτών, το μόνιμο πρόγραμμα εργασίας ή μια συγκεκριμένη δράση των οποίων αποσκοπεί στην επίτευξη ενός στόχου γενικού ευρωπαϊκού συμφέροντος στον τομέα της ισότητας μεταξύ ανδρών και γυναικών ή ενός στόχου ο οποίος εντάσσεται στο πλαίσιο της πολιτικής της Ευρωπαϊκής Ένωσης στον τομέα αυτόν.

Άρθρο 2 - [Πρόσβαση στο πρόγραμμα]

1. Το Ευρωπαϊκό Λόμπι Γυναικών, στο βαθμό που ικανοποιεί τις απαιτήσεις του παραρτήματος, είναι επιλέξιμο να λάβει επιδότηση λειτουργίας, η οποία θα του επιτρέψει να ασκήσει τις δραστηριότητές του της αντιπροσώπευσης και του συντονισμού των μη κυβερνητικών γυναικείων οργανώσεων και της ενημέρωσης των ευρωπαϊκών θεσμικών οργάνων και των μη κυβερνητικών οργανώσεων για θέματα που αφορούν τις γυναίκες.

2. Για να είναι επιλέξιμη για επιδότηση λειτουργίας, μία οργάνωση που δραστηριοποιείται σε ευρωπαϊκό επίπεδο στον τομέα της ισότητας ανδρών και γυναικών, πρέπει να ικανοποιεί τις απαιτήσεις του παραρτήματος και να διαθέτει τα ακόλουθα χαρακτηριστικά:

α) οι δραστηριότητές της πρέπει να συμβάλλουν στην ανάπτυξη και στην εφαρμογή κοινοτικών δράσεων στον τομέα της προώθησης της ισότητας μεταξύ ανδρών και γυναικών.

β) οι δραστηριότητές της πρέπει να συμφωνούν με τις αρχές της κοινοτικής δράσης στον τομέα της πολιτικής για την ισότητα μεταξύ ανδρών και γυναικών.

γ) οι δραστηριότητές της πρέπει να έχουν διακρατική διάσταση.

δ) πρέπει, επίσης, η νομική σύσταση της οργάνωσης αυτής να έχει γίνει περισσότερο από ένα χρόνο πριν και να ενεργεί μόνη της ή με τη μορφή διαφόρων συντονιστικών ενώσεων.

Άρθρο 3 - [Συμμετοχή τρίτων χωρών]

Εκτός από τις οργανώσεις που εδρεύουν στα κράτη μέλη, η συμμετοχή στο πρόγραμμα είναι ανοικτή και σε οργανώσεις που δραστηριοποιούνται στον τομέα της ισότητας μεταξύ ανδρών και γυναικών που εδρεύουν:

α) στις χώρες που έγιναν δεκτές στη σύνοδο κορυφής της Κοπεγχάγης του 2002 για προσχώρηση στην Ευρωπαϊκή Ένωση το 2004.

β) στις χώρες ΕΖΕΣ / ΕΟΧ, σύμφωνα με τους όρους που προσδιορίζονται στη συμφωνία του ΕΟΧ.

γ) στη Ρουμανία και στη Βουλγαρία, εφόσον οι όροι συμμετοχής καθοριστούν σύμφωνα με τις ευρωπαϊκές συμφωνίες, τα πρόσθετα πρωτόκολλά τους και τις αποφάσεις των σχετικών συμβουλίων σύνδεσης.

δ) στην Τουρκία, εφόσον οι όροι συμμετοχής καθοριστούν σύμφωνα με τη συμφωνία-πλαίσιο της 17ης Δεκεμβρίου 2001 με την οποία θεσπίζονται οι γενικές αρχές για τη συμμετοχή της Τουρκίας στα κοινοτικά προγράμματα.

Άρθρο 4 - [Επιλογή δικαιούχων]

1. Η επιδότηση λειτουργίας χορηγείται απευθείας στο Ευρωπαϊκό Λόμπι Γυναικών εφόσον τηρεί τα γενικά κριτήρια που καθορίζονται στο σημείο 2.1 του παραρτήματος.

2. Η χορήγηση επιδότησης λειτουργίας για το μόνιμο πρόγραμμα εργασίας ή για μια συγκεκριμένη ενέργεια μιας οργάνωσης που αποσκοπεί στην επίτευξη ενός στόχου γενικού ευρωπαϊκού συμφέροντος στον τομέα της ισότητας μεταξύ ανδρών και γυναικών ή ενός στόχου ο οποίος εντάσσεται στο πλαίσιο της πολιτικής της Ευρωπαϊκής Ένωσης στον τομέα αυτόν, πρέπει να γίνεται σύμφωνα με τα γενικά κριτήρια που καθορίζονται στα σημεία 2.2 και 2.3 του παραρτήματος. Η επιλογή των δικαιούχων οργανώσεων για τις επιδοτήσεις αυτές γίνεται κατόπιν πρόσκλησης υποβολής προτάσεων.

Άρθρο 5 - [Χορήγηση της επιδότησης]

1. Η επιδότηση λειτουργίας που χορηγείται στο Ευρωπαϊκό Λόμπι Γυναικών και σε άλλες οργανώσεις που δραστηριοποιούνται σε ευρωπαϊκό επίπεδο στον τομέα της ισότητας μεταξύ ανδρών και γυναικών μπορεί να χρηματοδοτήσει μόνο το 80% κατ' ανώτατο όριο του συνόλου των επιλέξιμων δαπανών της οργάνωσης για το ημερολογιακό έτος για το οποίο χορηγείται.

2. Σύμφωνα με το άρθρο 113 παράγραφος 2 του κανονισμού (ΕΚ, Ευρατόμ) αριθ. 1605/2002 και λόγω της φύσης των οργανώσεων τις οποίες αφορά η παρούσα απόφαση, η αρχή της βαθμιαίας μείωσης δεν εφαρμόζεται στις επιδοτήσεις λειτουργίας που χορηγούνται στο Ευρωπαϊκό Λόμπι Γυναικών και στις επιδοτήσεις λειτουργίας και στις επιδοτήσεις ενεργειών άλλων οργανώσεων που δραστηριοποιούνται σε ευρωπαϊκό επίπεδο στον τομέα της ισότητας μεταξύ ανδρών και γυναικών.

Άρθρο 6 - [Οικονομικές διατάξεις]

1. Το παρόν πρόγραμμα αρχίζει την 1η Ιανουαρίου 2004 και λήγει στις 31 Δεκεμβρίου 2005.

2. Το οικονομικό πλαίσιο για την εκτέλεση του παρόντος προγράμματος, για την περίοδο από το 2004 έως το 2005 είναι 2.222 εκατομμύρια ευρώ.

3. Η αρμόδια επί του προϋπολογισμού αρχή εγκρίνει τις ετήσιες πιστώσεις μέσα στα όρια των δημοσιονομικών προοπτικών.

Άρθρο 7 - [Παρακολούθηση και αξιολόγηση]

Το αργότερο στις 31 Δεκεμβρίου 2006, η Επιτροπή υποβάλλει στο Ευρωπαϊκό Κοινοβούλιο και στο Συμβούλιο έκθεση σχετικά με την επίτευξη των στόχων του παρόντος προγράμματος. Η εν λόγω έκθεση βασίζεται στα αποτελέσματα που επέτυχαν οι δικαιούχοι και αξιολογεί ειδικότερα την αποτελεσματικότητά τους όσον αφορά την επίτευξη των στόχων που καθορίζονται στο άρθρο 1 και στο παράρτημα.

Άρθρο 8 - [Έναρξη ισχύος]

Η παρούσα απόφαση τίθεται σε ισχύ την επόμενη ημέρα από την ημερομηνία δημοσίευσής της στην Επίσημη Εφημερίδα της Ευρωπαϊκής Ένωσης.

Βρυξέλλες, [...]

Για το Ευρωπαϊκό Κοινοβούλιο Για το Συμβούλιο

Ο Πρόεδρος Ο Πρόεδρος

[...] [...]

ΠΑΡΑΡΤΗΜΑ

1. ΥΠΟΣΤΗΡΙΖΟΜΕΝΕΣ ΔΡΑΣΤΗΡΙΟΤΗΤΕΣ

Ο γενικός στόχος που καθορίζεται στο άρθρο 1 αποσκοπεί στην ενίσχυση της κοινοτικής δράσης στον τομέα της ισότητας μεταξύ ανδρών και γυναικών και στην αύξηση της αποτελεσματικότητας της δράσης αυτής, μέσω της οικονομικής υποστήριξης του Ευρωπαϊκού Λόμπι Γυναικών και άλλων οργανώσεων που δραστηριοποιούνται σε ευρωπαϊκό επίπεδο στον τομέα της ισότητας μεταξύ ανδρών και γυναικών.

1.1. Οι κύριες δραστηριότητες του Ευρωπαϊκού Λόμπι Γυναικών είναι οι ακόλουθες:

- εξασφαλίζει την παρακολούθηση της εφαρμογής της πλατφόρμας δράσης του Πεκίνου (Ηνωμένα Έθνη).

- εργάζεται για τη βελτίωση της ευρωπαϊκής νομοθεσίας όσον αφορά την ισότητα μεταξύ ανδρών και γυναικών και για την ένταξη των γυναικών σε όλους τους τομείς της πολιτικής.

- συμμετέχει σε συνεδριάσεις και συνέδρια για θέματα του τομέα της ισότητας μεταξύ των ανδρών και των γυναικών.

- αναλαμβάνει δράση για να εξασφαλίζει ότι οι απόψεις και τα συμφέροντα των γυναικών περιλαμβάνονται στις εθνικές και ευρωπαϊκές πολιτικές, ενθαρρύνοντας κυρίως τη συμμετοχή τους στη λήψη των αποφάσεων.

- ενισχύει την προοπτική της ισότητας μεταξύ ανδρών και γυναικών στη διαδικασία της διεύρυνσης της ΕΕ.

1.2 Οι δραστηριότητες των οργανώσεων που δραστηριοποιούνται στον τομέα της ισότητας μεταξύ ανδρών και γυναικών, που μπορούν να συμβάλουν στην ενίσχυση της αποτελεσματικότητας της κοινοτικής δράσης είναι κυρίως οι ακόλουθες:

- αντιπροσώπευση ενδιαφερομένων μερών σε κοινοτικό επίπεδο,

- ενέργειες ευαισθητοποίησης με σκοπό την προώθηση της ισότητας μεταξύ ανδρών και γυναικών, κυρίως μέσω μελετών, εκστρατειών, σεμιναρίων...

- διάδοση πληροφοριών σχετικά με την κοινοτική δράση στον τομέα της ισότητας μεταξύ ανδρών και γυναικών,

- ενέργειες που ευνοούν κυρίως το συνδυασμό του οικογενειακού και επαγγελματικού βίου, τη συμμετοχή των γυναικών στη λήψη των αποφάσεων, την καταπολέμηση της βίας κατά των γυναικών, των στερεότυπων που βασίζονται στο φύλο, των διακρίσεων στο χώρο εργασίας....

2. ΕΦΑΡΜΟΓΉ ΤΩΝ ΥΠΟΣΤΗΡΙΖΟΜΕΝΩΝ ΔΡΑΣΤΗΡΙΟΤΉΤΩΝ

Οι δραστηριότητες που πραγματοποιούνται από τις οργανώσεις που είναι επιλέξιμες για κοινοτική χρηματοδότηση δυνάμει του προγράμματος εμπίπτουν σε ένα από τα ακόλουθα μέρη:

2.1. Μέρος 1: μόνιμες δραστηριότητες του Ευρωπαϊκού Λόμπι Γυναικών, τα μέλη του οποίου είναι γυναικείες οργανώσεις από τα κράτη μέλη της Ευρωπαϊκής Ένωσης, βάσει των ακόλουθων αρχών:

- το Ευρωπαϊκό Λόμπι Γυναικών πρέπει να είναι ελεύθερο να επιλέγει τα μέλη του.

- το Ευρωπαϊκό Λόμπι Γυναικών πρέπει να είναι ελεύθερο να συνεχίζει τις δραστηριότητές τους σύμφωνα με το σημείο 1.2 του παραρτήματος.

2.2 Μέρος 2: μόνιμες δραστηριότητες μιας γυναικείας οργάνωσης που αποσκοπεί στην επίτευξη ενός στόχου γενικού ευρωπαϊκού συμφέροντος στον τομέα της ισότητας μεταξύ ανδρών και γυναικών ή ενός στόχου ο οποίος εντάσσεται στο πλαίσιο της πολιτικής της Ευρωπαϊκής Ένωσης στον τομέα αυτόν.

Σύμφωνα με το άρθρο 2 της απόφασης αυτό αφορά μία μη κερδοσκοπική οργάνωση η οποία αναπτύσσει δραστηριότητες αποκλειστικά υπέρ της ισότητας μεταξύ ανδρών και γυναικών ή μία οργάνωση με ευρύτερους σκοπούς, μέρος των δραστηριοτήτων της οποίας πραγματοποιούνται αποκλειστικά υπέρ της ισότητας μεταξύ ανδρών και γυναικών.

Μια ετήσια επιδότηση λειτουργίας είναι δυνατόν να χορηγηθεί για την υποστήριξη της υλοποίησης του μονίμου προγράμματος εργασίας μιας τέτοιου είδους οργάνωσης.

2.3 Μέρος 3: συγκεκριμένες ενέργειες μιας οργάνωσης που αποσκοπεί στην επίτευξη ενός στόχου γενικού ευρωπαϊκού συμφέροντος στον τομέα της ισότητας μεταξύ ανδρών και γυναικών ή ενός στόχου ο οποίος εντάσσεται στο πλαίσιο της πολιτικής της Ευρωπαϊκής Ένωσης στον τομέα αυτόν.

3. ΕΠΙΛΟΓΗ ΤΩΝ ΔΙΚΑΙΟΥΧΩΝ

3.1 Η επιδότηση λειτουργίας χορηγείται απευθείας στο Ευρωπαϊκό Λόμπι Γυναικών σύμφωνα με το Μέρος 1 του προγράμματος.

3.2 Οι οργανώσεις που δικαιούνται επιδότηση λειτουργίας σύμφωνα με το Μέρος 2 του προγράμματος, επιλέγονται κατόπιν πρόσκλησης υποβολής προτάσεων.

3.3 Οι οργανισμοί που δικαιούνται επιδότηση ενέργειας σύμφωνα με το Μέρος 3 του προγράμματος, επιλέγονται κατόπιν πρόσκλησης υποβολής προτάσεων.

4. ΕΛΕΓΧΟΙ ΚΑΙ ΛΟΓΙΣΤΙΚΟΙ ΕΛΕΓΧΟΙ

4.1 Ο δικαιούχος μιας επιδότησης πρέπει να μπορεί να θέσει στη διάθεση της Επιτροπής όλες τις αποδείξεις για τις δαπάνες που πραγματοποιήθηκαν κατά τη διάρκεια του έτους για το οποίο χορηγήθηκε η επιδότηση, ιδίως την επαληθευμένη κατάσταση των λογαριασμών, για μια περίοδο πέντε ετών η οποία υπολογίζεται από την τελευταία πληρωμή. Ο δικαιούχος επιδότησης φροντίζει ώστε, εφόσον χρειαστεί, τα δικαιολογητικά που βρίσκονται στην κατοχή των εταίρων ή των μελών να τεθούν στη διάθεση της Επιτροπής.

4.2 Η Επιτροπή, είτε άμεσα μέσω του προσωπικού της είτε μέσω κάθε άλλου ειδικευμένου εξωτερικού οργανισμού της επιλογής της, δικαιούται να πραγματοποιήσει λογιστικό έλεγχο σχετικά με τον τρόπο που χρησιμοποιήθηκε η επιδότηση. Οι έλεγχοι αυτοί είναι δυνατόν να πραγματοποιηθούν καθ' όλη τη διάρκεια της σύμβασης, καθώς και κατά τη διάρκεια της περιόδου των πέντε ετών που υπολογίζεται από την ημερομηνία καταβολής του υπολοίπου της επιδότησης. Τα αποτελέσματα των λογιστικών αυτών ελέγχων μπορούν ενδεχομένως να οδηγήσουν σε αποφάσεις για ανάκτηση ποσών από την Επιτροπή.

4.3 Το προσωπικό της Επιτροπής καθώς και τα εντεταλμένα από την Επιτροπή εξωτερικά πρόσωπα πρέπει να έχουν την κατάλληλη πρόσβαση, ιδίως στα γραφεία του δικαιούχου, καθώς και σε όλες τις απαραίτητες πληροφορίες, περιλαμβανομένων και αυτών που είναι σε ηλεκτρονική μορφή, για την ορθή διεξαγωγή των λογιστικών αυτών ελέγχων.

4.4 Το Ελεγκτικό Συνέδριο καθώς και η Ευρωπαϊκή υπηρεσία καταπολέμησης της απάτης (OLAF) έχουν τα ίδια δικαιώματα με την Επιτροπή, ιδίως όσον αφορά την πρόσβαση.

4.5 Εξάλλου, προκειμένου να προστατεύσει τα οικονομικά συμφέροντα των Ευρωπαϊκών Κοινοτήτων από απάτες και λοιπές παρατυπίες, η Επιτροπή είναι εξουσιοδοτημένη να πραγματοποιεί ελέγχους και επαληθεύσεις επιτόπου, μέσα στο πλαίσιο του παρόντος προγράμματος, σύμφωνα με τον κανονισμό (Ευρατόμ, ΕΚ) αριθ. 2185/96 του Συμβουλίου [8]. Εφόσον χρειαστεί, διεξάγονται έρευνες από την Ευρωπαϊκή υπηρεσία καταπολέμησης της απάτης (OLAF) οι οποίες διέπονται από τον κανονισμό (EΚ) αριθ. 1073/1999 του Ευρωπαϊκού Κοινοβουλίου και του Συμβουλίου [9].

[8] ΕΕ L 292 της 15.11.1996, σ. 2.

[9] ΕΕ L 136 της 31.5.1999, σ. 1.

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

Τομέας (-είς) πολιτικής: Απασχόληση και κοινωνικές υποθέσεις

Δραστηριότητα (-ες): Ισότητα μεταξύ ανδρών και γυναικών

Ονομασία της δράσης: Πρόταση ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τη θέσπιση κοινοτικού προγράμματος δράσης για την προώθηση οργανώσεων που δραστηριοποιούνται σε ευρωπαϊκό επίπεδο στον τομέα της ισότητας μεταξύ ανδρών και γυναικών

1. ΓΡΑΜΜΗ(-ΕΣ) ΤΟΥ ΠΡΟΫΠΟΛΟΓΙΣΜΟΥ + ΟΝΟΜΑΣΙΑ

A-3037 (αριθ. ABB 040503) και A-3046 (αριθ. ABB 040501)

2. ΣΥΝΟΛΙΚΑ ΑΡΙΘΜΗΤΙΚΑ ΔΕΔΟΜΕΝΑ

2.1 Συνολικό κονδύλιο της δράσης: εκατ. EUR σε ΠΑΥ

2,222 EUR

2.2 Περίοδος υλοποίησης:

2004 + 2005

2.3 Συνολική πολυετής εκτίμηση των δαπανών:

α) Χρονοδιάγραμμα των πιστώσεων αναλήψεων υποχρεώσεων (δημοσιονομική παρέμβαση) (πρβλ. σημείο 6.1.1)

Στην περίπτωση μη διαχωριζόμενων πιστώσεων - αναλήψεις υποχρεώσεων = πληρωμές

εκατ. EUR (μέχρι τρίτου δεκαδικού)

>ΘΕΣΗ ΠIΝΑΚΑ>

β) Τεχνική και Διοικητική Συνδρομή (ΤΔΣ) και Δαπάνες Στήριξης (ΔΣ) (πρβλ. σημείο 6.1.2)

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

γ) Συνολικές δημοσιονομικές επιπτώσεις των ανθρώπινων πόρων και των άλλων δαπανών διοικητικής λειτουργίας (πρβλ. σημεία 7.2 και 7.3)

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

2.4 Συμβατότητα με τον δημοσιονομικό προγραμματισμό και με τις Δημοσιονομικές Προοπτικές

|X| Πρόταση συμβατή με τον ισχύοντα δημοσιονομικό προγραμματισμό.

| | Η πρόταση αυτή απαιτεί επαναπρογραμματισμό του αντίστοιχου τομέα των Δημοσιονομικών Προοπτικών,

| | συμπεριλαμβανόμενης, εφόσον συντρέχει περίπτωση, προσφυγής στις διατάξεις της Διοργανικής Συμφωνίας.

2.5 Δημοσιονομικές επιπτώσεις επί των εσόδων

|X| Ουδεμία δημοσιονομική επίπτωση (αφορά τεχνικές πτυχές της εφαρμογής ενός μέτρου)

Ή

| | Δημοσιονομική επίπτωση - Η επίδραση επί των εσόδων έχει ως εξής:

εκατ. EUR (μέχρι πρώτου δεκαδικού)

>ΘΕΣΗ ΠIΝΑΚΑ>

3. ΔΗΜΟΣΙΟΝΟΜΙΚΑ ΧΑΡΑΚΤΗΡΙΣΤΙΚΑ

>ΘΕΣΗ ΠIΝΑΚΑ>

Η ενέργεια είναι νέα με αυτήν τη μορφή. ωστόσο, έπεται υφιστάμενων κοινοτικών παρεμβάσεων υπό άλλη μορφή για αρκετά έτη και ο κύριος σκοπός της είναι να παράσχει τη νομική βάση για αυτές τις ενέργειες.

4. ΝΟΜΙΚΗ ΒΑΣΗ

Άρθρο 13 παράγραφος 2 Συνθήκη ΕΚ.

5. ΠΕΡΙΓΡΑΦΗ ΚΑΙ ΑΙΤΙΟΛΟΓΗΣΗ

5.1 Αναγκαιότητα κοινοτικής παρέμβασης [10]

[10] Για περισσότερες πληροφορίες, βλ. το ξεχωριστό έγγραφο προσανατολισμού.

5.1.1 Επιδιωκόμενοι στόχοι

Η ισότητα μεταξύ ανδρών και γυναικών αποτελεί θεμελιώδη αρχή του κοινοτικού δικαίου από την έγκριση της συνθήκης της Ρώμης.

Ύστερα από τη θέση σε ισχύ της συνθήκης του Άμστερνταμ, οι διατάξεις σχετικά με την ισότητα μεταξύ ανδρών και γυναικών ενισχύθηκαν σημαντικά, αφενός με το άρθρο 2 της συνθήκης ΕΚ που ορίζει ότι αυτή η αρχή αποτελεί ένα από τα ουσιαστικά καθήκοντα της Κοινότητας και, αφετέρου, με το άρθρο 3 παράγραφος 2 της συνθήκης ΕΚ που επιβάλλει την υποχρέωση να επιτευχθεί η εξάλειψη των ανισοτήτων και η ενεργός προώθηση της ισότητας μεταξύ ανδρών και γυναικών σε όλους τους τομείς της κοινωνικής δραστηριότητας. Εξάλλου, το άρθρο 13 της συνθήκης ΕΚ εξουσιοδοτεί το Συμβούλιο να λαμβάνει τα αναγκαία μέτρα για την καταπολέμηση οποιασδήποτε διάκρισης που βασίζεται σε διάφορους λόγους, συμπεριλαμβανομένου του φύλου. Δυνάμει της παραγράφου 2 της διάταξης αυτής, όταν το Συμβούλιο εγκρίνει κοινοτικά μέτρα ενθάρρυνσης, εκτός από την εναρμόνιση των νομοθετικών και κανονιστικών διατάξεων των κρατών μελών, για τη στήριξη των ενεργειών των κρατών μελών για την υλοποίηση του στόχου αυτού, ενεργεί σύμφωνα με τη διαδικασία που αναφέρεται στο άρθρο 251 της συνθήκης ΕΚ.

Οι δραστηριότητες των οργανώσεων αυτών εντάσσονται κυρίως στις κοινοτικές ενέργειες που αφορούν συγκεκριμένα την υλοποίηση της ισότητας μεταξύ ανδρών και γυναικών. Ειδικότερα, το Ευρωπαϊκό Λόμπι Γυναικών διαδραματίζει πρωταρχικό ρόλο όσον αφορά την προώθηση, την παρακολούθηση και τη διάδοση των κοινοτικών δράσεων που απευθύνονται στις γυναίκες. Η δράση του εντάσσεται κατά συνέπεια σε μια προοπτική γενικού ευρωπαϊκού συμφέροντος.

Μέσα στο πλαίσιο αυτό οι γραμμές του προϋπολογισμού Α-3037 (αριθ. ΑΒΒ 040503) και Α-3046 (αριθ. ΑΒΒ 040501) του γενικού προϋπολογισμού των Ευρωπαϊκών Κοινοτήτων για το οικονομικό έτος 2003 και για τα προηγούμενα οικονομικά έτη προορίζονται για την υποστήριξη του Ευρωπαϊκού Λόμπι Γυναικών και των οργανώσεων που εργάζονται για την ισότητα μεταξύ ανδρών και γυναικών.

Ο κανονισμός (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 [11] για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων απαιτεί να παρασχεθεί βασική νομική πράξη για την κάλυψη αυτών των υφιστάμενων ενεργειών υποστήριξης.

[11] ΕΕ L

Πρέπει να εγκριθεί ένα διαρθρωμένο πρόγραμμα με σκοπό την οικονομική υποστήριξη αυτών των οργανώσεων, που δραστηριοποιούνται σε ευρωπαϊκό επίπεδο στον τομέα της ισότητας μεταξύ ανδρών και γυναικών, με τη μορφή επιδότησης λειτουργίας.

5.1.2 Μέτρα σχετικά με την εκ των προτέρων (ex ante) αξιολόγηση

Χωρίς εφαρμογή

5.1.3 Μέτρα με την εκ των υστέρων (ex post) αξιολόγηση

Οι δραστηριότητες του Ευρωπαϊκού Λόμπι Γυναικών έχουν αποτελέσει αντικείμενο πολλών ετήσιων αξιολογήσεων από την πλευρά των υπηρεσιών της Επιτροπής κατά το παρελθόν. Εξάλλου, μία έκθεση λογιστικού ελέγχου συντάχθηκε το 1999, κατόπιν αιτήματος του Ευρωπαϊκού Κοινοβουλίου. Οι διάφορες αυτές αξιολογήσεις απέδειξαν τον αποτελεσματικό και σημαντικό αντίκτυπο των δραστηριοτήτων του Λόμπι σε ό,τι αφορά κυρίως την ενημέρωση των γυναικών σχετικά με τα δικαιώματά τους και μια σημαντική επιρροή στους υπεύθυνους για τη λήψη των αποφάσεων σε ευρωπαϊκό, εθνικό, περιφερειακό και τοπικό επίπεδο σχετικά με την επίτευξη του στόχου της ισότητας των φύλων.

5.2 Σχεδιαζόμενες δράσεις και λεπτομέρειες υλοποίησης της δημοσιονομικής παρέμβασης

Πρόκειται κυρίως για τη συνέχιση της οικονομικής υποστήριξης των δραστηριοτήτων του Ευρωπαϊκού Λόμπι Γυναικών και των άλλων οργανώσεων που εργάζονται για την ισότητα μεταξύ ανδρών και γυναικών, συμβάλλοντας έτσι σε σημαντικό βαθμό στις ενέργειες των θεσμικών ευρωπαϊκών οργάνων στον τομέα αυτόν.

Η επιδότηση λειτουργίας που χορηγείται στο Ευρωπαϊκό Λόμπι Γυναικών και σε άλλες οργανώσεις που δραστηριοποιούνται σε ευρωπαϊκό επίπεδο στον τομέα της ισότητας μεταξύ ανδρών και γυναικών χρηματοδοτεί, κατ' ανώτατο όριο, το 80 % του συνόλου των επιλέξιμων δαπανών του οργανισμού για το ημερολογιακό έτος για το οποίο χορηγείται.

5.3 Λεπτομέρειες υλοποίησης

Οι συμβάσεις επιδοτήσεις θα υπογραφούν μεταξύ των οργανώσεων και της Επιτροπής. Στις εν λόγω συμβάσεις θα προστεθεί το πρόγραμμα εργασίας το οποίο θα συμφωνηθεί μεταξύ των δύο πλευρών.

6. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

6.1 Συνολικές δημοσιονομικές επιπτώσεις στο Μέρος Β (για ολόκληρη την περίοδο προγραμματισμού)

6.1.1 Δημοσιονομική παρέμβαση

ΠΑΥ σε εκατ. EUR (μέχρι τρίτου δεκαδικού)

>ΘΕΣΗ ΠIΝΑΚΑ>

6.1.2 Τεχνική και Διοικητική Συνδρομή (ΤΔΣ), δαπάνες Στήριξης (ΔΣ) και δαπάνες ΤΠ (πιστώσεις ανάληψης υποχρεώσεων)

>ΘΕΣΗ ΠIΝΑΚΑ>

6.2. Υπολογισμός του κόστους ανά σχεδιαζόμενο μέτρο στο Μέρος B (για ολόκληρη την περίοδο προγραμματισμού) [12]

[12] Για περισσότερες πληροφορίες, βλ. το ξεχωριστό έγγραφο προσανατολισμού.

ΠΑΥ σε εκατ. EUR (μέχρι τρίτου δεκαδικού)

>ΘΕΣΗ ΠIΝΑΚΑ>

Εάν απαιτείται, να επεξηγηθεί ο τρόπος υπολογισμού.

7. ΕΠΙΠΤΩΣΕΙΣ ΣΤΟ ΠΡΟΣΩΠΙΚΟ ΚΑΙ ΣΤΙΣ ΔΙΟΙΚΗΤΙΚΕΣ ΔΑΠΑΝΕΣ

7.1. Επιπτώσεις στους ανθρώπινους πόρους

>ΘΕΣΗ ΠIΝΑΚΑ>

* υπάρχοντες πόροι

7.2 Συνολικές δημοσιονομικές επιπτώσεις των ανθρώπινων πόρων

>ΘΕΣΗ ΠIΝΑΚΑ>

Τα ποσά αντιστοιχούν στις συνολικές δαπάνες για 12 μήνες.

7.3 Άλλες δαπάνες διοικητικής λειτουργίας που απορρέουν από τη δράση

>ΘΕΣΗ ΠIΝΑΚΑ>

Τα ποσά αντιστοιχούν στις συνολικές δαπάνες για 12 μήνες.

(1) Να προσδιορισθεί το είδος κάθε επιτροπής καθώς και η ομάδα στην οποία ανήκει.

>ΘΕΣΗ ΠIΝΑΚΑ>

Σε εξαιρετικές περιπτώσεις, όπου οι σχεδιαζόμενες δράσεις δεν ήταν δυνατόν να προβλεφθούν κατά τη σύνταξη του ΠΣΠ, η Επιτροπή θα πρέπει να επιλαμβάνεται για να κρίνει κατά πόσο και πώς (μέσω τροποποίησης της ενδεικτικής προκαταρκτικής κατανομής, συγκεκριμένης για την περίπτωση αναδιάταξης των πόρων, Διορθωτικού και Συμπληρωματικού Προϋπολογισμού ή Διορθωτικής Επιστολής του προϋπολογισμού) η υλοποίηση της προτεινόμενης δράσης μπορεί να γίνει αποδεκτή.

8. ΠΑΡΑΚΟΛΟΥΘΗΣΗ ΚΑΙ ΑΞΙΟΛΟΓΗΣΗ

8.1 Σύστημα παρακολούθησης

Θα πραγματοποιηθεί ποιοτική και ποσοτική παρακολούθηση του περιεχομένου του προγράμματος εργασίας και των αποτελεσμάτων που επιτυγχάνονται (με βάση τις διάφορες εκθέσεις και τις αναμενόμενες συνεισφορές, καθώς και τη συμμετοχή σε ή τη διοργάνωση συνεδριάσεων), η οποία θα επισυναφθεί στη σύμβαση επιδότησης των οργανώσεων που δραστηριοποιούνται σε ευρωπαϊκό επίπεδο στον τομέα της ισότητας μεταξύ ανδρών και γυναικών και θα λάβουν επιδότηση λειτουργίας.

8.2 Λεπτομέρειες πραγματοποίησης και περιοδικότητα της προβλεπόμενης αξιολόγησης

Η αξιολόγηση πραγματοποιείται σε ετήσια βάση. Η τελική πληρωμή εξαρτάται από την έγκριση της χρηματοοικονομικής έκθεσης και της έκθεσης δραστηριοτήτων που θα υποβάλουν οι οργανώσεις που δραστηριοποιούνται σε ευρωπαϊκό επίπεδο στον τομέα της ισότητας μεταξύ ανδρών και γυναικών, οι οποίες θα λάβουν επιδότηση.

Η αξιολόγηση εκτιμά τη συνάφεια, την αποτελεσματικότητα και τη σχέση κόστους-αποτελεσματικότητας των εφαρμοζόμενων δράσεων, σε σχέση με τους στόχους που αναφέρονται στο πρώτο άρθρο της παρούσας απόφασης. Εξετάζει επίσης τον αντίκτυπο του προγράμματος ως συνόλου.

Η αξιολόγηση εξετάζει επίσης τη συμπληρωματικότητα μεταξύ της δράσης στα πλαίσια αυτού του προγράμματος και της δράσης που ασκείται στα πλαίσια άλλων σχετικών κοινοτικών πολιτικών, πράξεων και δράσεων.

9. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

Η τελική και η χρηματοοικονομική έκθεση πρέπει να περιλαμβάνουν βεβαίωση εξωτερικού λογιστή με την οποία να βεβαιώνεται η γνησιότητα των στοιχείων των εκθέσεων αυτών.

Προκειμένου να προστατεύσει τα οικονομικά συμφέροντα των Ευρωπαϊκών Κοινοτήτων από απάτες και λοιπές παρατυπίες, η Επιτροπή είναι εξουσιοδοτημένη να πραγματοποιεί ελέγχους και επαληθεύσεις επιτόπου, μέσα στο πλαίσιο του παρόντος προγράμματος, σύμφωνα με τον κανονισμό (Ευρατόμ, ΕΚ) αριθ. 2185/96 του Συμβουλίου [13]. Εφόσον χρειαστεί, διεξάγονται έρευνες από την Ευρωπαϊκή υπηρεσία καταπολέμησης της απάτης (OLAF) οι οποίες διέπονται από τον κανονισμό (EΚ) αριθ. 1073/1999 του Ευρωπαϊκού Κοινοβουλίου και του Συμβουλίου [14].

[13] ΕΕ L 292 της 15.11.1996, σ. 2.

[14] ΕΕ L 136 της 31.5.1999, σ. 1.